**ELŐTERJESZTÉS**

**Tiszavasvári Város Önkormányzata Képviselő - testületének**

**2023. június 29-én tartandó rendkívüli képviselő-testületi ülésére**

**Az előterjesztés tárgya:** **A HBVSZ Zrt. „v.a.” 2023. június 30-án tartandó közgyűlés napirendi pontjai**

**Melléklet:** HBVSZ Zrt. „v.a.” 2023.06.30.-i közgyűlés napirendi pontjainak előterjesztései

**Az előterjesztés előadója**: Szőke Zoltán polgármester

**Az előterjesztés témafelelőse**: Gazdagné dr. Tóth Marianna osztályvezető

**Ügyiratszám**: TPH/676-…./2023..

**Az előterjesztést véleményező bizottságok a hatáskör** **megjelölésével:**

A rendkívüli ülésen tárgyalandó előterjesztéseket a bizottságoknak nem kell tárgyalnia, a képviselő-testület a bizottsági vélemények nélkül dönt az előterjesztésekről.

**Az ülésre meghívni javasolt szervek, személyek:**

|  |  |
| --- | --- |
|  |  |
|  |  |

Egyéb megjegyzés: -

Tiszavasvári, 2023. június 26.

**Gazdagné dr. Tóth Marianna**

**témafelelős**

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 e–mail: tvonkph@tiszavasvari.hu**

Témafelelős: Gazdagné dr. Tóth Marianna

**ELŐTERJESZTÉS**

**-a Képviselő-testülethez-**

**A HBVSZ Zrt. „v.a.” 2023. június 30-án tartandó közgyűlés napirendi pontjainak elfogadásáról**

**Tisztelt Képviselő-testület!**

**I.**

A képviselő-testület 2023. március 13. napján megtartott ülésén 77/2023. (III.13.) Kt. számú határozatával döntött a HBVSZ Zrt. „v.a.” képviseletében eljáró végelszámoló követelésállományának átadásáról szóló javaslatairól. A képviselő-testület a **„B” alternatívát** fogadta el, mely szerint:

„*A HBVSZ Zrt.”v.a.” tulajdonosi közgyűlése a HBVSZ Zrt. kötelezettség állományának részbeni rendezését és a fennmaradó összegek elengedését* ***a súlyozott átlagok és a korrigált Áfa összegek******figyelembe vétele*** *alapján fogadja el.*

*Felhatalmazza a végelszámolót a kiegyenlítésre meghatározott összegek megfizetésére az egyes Önkormányzatok részére. Az Önkormányzatok a kiegyenlítésen felül fennálló követelésüket a végelszámolás eredményes lefolytatása érdekében, a végelszámolás záró napjára vonatkozóan elengedik*.”

Ezen döntés értelmében a súlyozott átlagszázalékok figyelembevétele mellett azon ÁFA összegek, amelyek olyan önkormányzathoz tartoznak, amelyeknek nincs követelése, korrekcióként szétosztásra kerül azon önkormányzatokhoz, ahol még ÁFA követelés áll fent.

A közgyűlésen fenti döntést képviseltem szavazatommal, azonban a közgyűlés többsége a **„C” alternatívát** támogatta mely szerint:

„*A HBVSZ Zrt.”v.a.” tulajdonosi közgyűlése a HBVSZ Zrt. kötelezettség állományának részbeni rendezését és a fennmaradó összegek elengedését* ***a súlyozott átlagok és a korrigált maximálisan figyelembe vehető Áfa összegek*** *alapján fogadja el.*

*Felhatalmazza a végelszámolót a kiegyenlítésre meghatározott összegek megfizetésére az egyes Önkormányzatok részére. Az Önkormányzatok a kiegyenlítésen felül fennálló követelésüket a végelszámolás eredményes lefolytatása érdekében, a végelszámolás záró napjára vonatkozóan elengedik*.”

**Ez a döntés a „B” alternatívából kiindulva a maximálisan figyelembe vehető önkormányzatok által kiszámlázott ÁFA összeget is figyelembe veszi. Kérem, ezen 28/2023.-03.14. HBVSZ határozat utólagos elfogadását.**

**II.**

A HBVSZ Zrt. „v.a.” 2023. június 21-ére meghirdetett közgyűlése határozatképtelenség miatt nem került megtartásra. A közgyűlés új időpontja 2023. június 30.

A HBVSZ Zrt. „v.a.” megküldte az előterjesztéseket és a határozati javaslatokat, melyek jelen előterjesztés mellékletét képezik.

Kérem a képviselő-testületet, hogy döntsön az egyes napirendekről, hogy annak ismeretében tudjam szavazatomat leadni a közgyűlésen.

Napirendi pontok:

1. Tájékoztató a közgyűlés utolsó ülése óta elvégzett végelszámolási teendőkről
2. Adóbevallások előterjesztése
3. Zárójelentés elfogadása
4. Végelszámolást lezáró számviteli beszámoló elfogadása, valamint a végelszámolás zárónapjának ismertetése
5. Vagyonfelosztási javaslat elfogadása
6. Döntés a felosztott vagyon kiadásának időpontjáról
7. Döntés az iratanyag őrzéséről
8. Végelszámoló felmentése
9. Döntés a társaság törlési kérelmének előterjesztéséről
10. Egyebek

Kérem a képviselő-testületet az előterjesztés megtárgyalására!

Tiszavasvári, 2023. június 26.

**Szőke Zoltán**

**polgármester**

**határozat-tervezet**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETE**

**……/2023. (VI.29.) Kt. számú**

**határozata**

**A 28/2023. 03.14. HBVSZ határozat utólagos elfogadásáról**

Tiszavasvári Város Önkormányzata Képviselő-testülete Magyarország helyi önkormányzatiról szóló 2011. évi CLXXXIX tv. 107.§-ában kapott felhatalmazás alapján az alábbi döntést hozza:

Utólagosan elfogadja a 28/2023. 03.14. HBVSZ határozatot az alábbi tartalommal:

„A HBVSZ Zrt.”v.a.” tulajdonosi közgyűlése a HBVSZ Zrt. kötelezettség állományának részbeni rendezését és a fennmaradó összegek elengedését ***a súlyozott átlagok és a korrigált maximálisan figyelembe vehető Áfa összegek*** alapján fogadja el.”

Határidő: azonnal Felelős: Szőke Zoltán polgármester

**határozat-tervezet**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETE**

**……/2023. (VI.29.) Kt. számú**

**határozata**

**A HBVSZ Zrt. „v.a.” 2023. június 30-án tartandó közgyűlés napirendi pontjainak elfogadásáról**

**Tiszavasvári Város Önkormányzata Képviselő-testülete „**A **HBVSZ Zrt. „v.a.” 2023. június 30-án tartandó közgyűlés napirendi pontjainak elfogadásáról” szóló előterjesztéssel kapcsolatban az alábbi döntést hozza:**

Tiszavasvári Város Önkormányzata Képviselő-testülete:

1. A végelszámolásról készített tájékoztatót megismerte és javasolja elfogadni.
2. A végelszámolási eljárás során készült záró adóbevallásokat megtárgyalta, azt az előterjesztés 1-2. melléklete szerinti tartalommal javasolja elfogadni.
3. A zárójelentést megtárgyalta, azt az előterjesztés szerinti tartalommal javasolja elfogadni.
4. A végelszámolási eljárás során 2023. április 30. fordulónapra készített számviteli beszámolót megtárgyalta, az előterjesztés 4. melléklete szerinti tartalommal javasolja elfogadni.
5. A végelszámolási eljárás során készült vagyonfelosztási javaslatot megtárgyalta és az előterjesztés szerinti tartalommal javasolja elfogadni.
6. A cégnyilvánosságról, a bírósági cégeljárásról és a végelszámolásról szóló 2006. évi V. tv. 112.§ (3) bekezdése alapján javasolja, hogy a vagyon kiadására a HBVSZ Zrt. „v.a.” törlésére vonatkozó cégbírósági végzés jogerőre emelkedését követő 1 hónapon belül kerüljön sor. Javasolja fenti tevékenység végrehajtására dr. Tóth Szilvia végelszámolót kijelölni. A vagyonkiadást az egyes vagyonelemek tekintetében az alábbiak szerint javasolja meghatározni:

* pénzeszközök: birtokbaadás- banki átutalás formájában
* ingatlanok: átadás-átvételi jegyzőkönyv alapján a vagyonfelosztási javaslat szerint
* ingó tárgyi eszközök: átadás-átvételi jegyzőkönyv alapján a vagyonfelosztási javaslat szerint

1. Javasolja elfogadni az alábbiakat: Minden önkormányzat gondoskodik saját iratanyagának elszállításáról, tárolásáról, illetve a tárolási idő lejártával annak megsemmisítéséről. Esetleges iratkikérés esetén hozzáférést biztosít az iratanyaghoz a végelszámoló részére. A közgyűlés a központi iroda számviteli bizonylatainak, iratanyagának tárolásával Hajdúböszörmény Város Önkormányzatát bízza meg. Az iratanyag őrzését, tárolási idő lejártával annak megsemmisítését, illetve a végelszámoló részére történő hozzáférés biztosítását külön díjazás megállapítása nélkül vállalják. A végelszámolás eljárás időszakában keletkezett iratanyag átadásáról Hajdúböszörmény Város Önkormányzata részére dr. Tóth Szilvia, végelszámoló gondoskodik a HBVSZ Zrt. „v.a.” törlésére vonatkozó cégbírósági végzés jogerőre emelkedését követő 1 hónapon belül.
2. Javasolja a végelszámolót felmenteni tisztségéből.
3. Javasolja a cégjegyzékből való törlés kezdeményezését.
4. Felkéri a polgármestert, hogy jelen határozat alapján adja le szavazatait a HBVSZ Zrt. „v.a.” 2023. június 30. napján tartandó közgyűlésén.

Határidő: 2023. június 30. Felelős: Szőke Zoltán polgármester