**ELŐTERJESZTÉS**

Tiszavasvári Város Önkormányzata Képviselő-testületének

**2023. június 29-én** tartandó **rendkívüli nyílt** testületi ülésére

**Az előterjesztés tárgya:** **Vágóhíd úti műfüves focipálya használati szabályzatáról**

**Melléklet:** -

**Az előterjesztés előadója:** Szőke Zoltán polgármester

**Az előterjesztés témafelelőse:** Krasznainé dr. Csikós Magdolna igazgatási és szociálpolitikai osztályvezető

**Ügyiratszám:** TPH/3897/2023.

**A rendkívüli ülések napirendjeit bizottságok nem tárgyalják!**

|  |  |
| --- | --- |
| **Bizottság** | **Hatáskör** |
|  |  |
|  |  |
|  |  |

**Az ülésre meghívni javasolt szervek, személyek:**

|  |  |
| --- | --- |
| dr. Groncsák Andrea | [groncsakandrea@gmail.com](mailto:groncsakandrea@gmail.com) |
|  |  |
|  |  |

Egyéb megjegyzés:

nincs……………………………………………………………………………………………

Tiszavasvári, 2023. június 26.

**Krasznainé dr. Csikós Magdolna**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520–500 Fax.: 42/275–000 e–mail: tvonkph@tiszavasvari.hu

**Témafelelős:** Krasznainé dr. Csikós Magdolna

**E L Ő T E R J E S Z T É S**

**- a Képviselő-testülethez -**

**Vágóhíd úti műfüves focipálya használati szabályzatáról**

**Tisztelt Képviselő-testület!**

A „*Zöld városközpont kialakítása Tiszavasváriban*" című TOP-2.1.2-15-SB1-2017-00028 kódszámú pályázat keretén belül egy **műfüves focipálya és ehhez kapcsolódóan igazgatási, kiszolgáló épület** került kialakításra 2022. évben a Vágóhíd utca 6763 és 6663/1 hrsz-ú ingatlanokon.

Ennek **üzemeltetését a Tiva-Szolg Kft. közreműködésével célszerű megvalósítani**, hiszen a város többi sportlétesítményét is jelenleg a Kft. működteti.

A Kft. az üzemeltetést már megkezdte.

Előzetes egyeztetéseket követően a Tiva-Szolg Kft. a műfüves focipálya és a hozzá kapcsolódó épület teljes körű üzemeltetését saját dolgozóival végezné.

Ezért szükséges a Képviselő-testületnek egy használati szabályzat elfogadása.

A pálya használati díjára bruttó 6000 Ft/óra javaslatot teszek.

A környező települések hasonló pályái díjait és a felmerülő kiadásokat is figyelembe véve, valamint azt, hogy egy óra játékidő alatt több ember között oszlik meg ez a költség teljesen reális ár a 6000 Ft/óra használati díj.

Az önkormányzat szervezte a pálya használatot márciustól júniusig, így ezen időszak adatai alapján látható, hogy visszatérő sportolni vágyók rendszeresen vették igénybe a pályát baráti közösségekkel.

A kihasználtság az önkormányzat adatai alapján a következő volt:

2023. március 22 óra

2023. április 70 óra

2023. május 56 óra

2023. június 14 óra

A pálya használatára nagy fokú érdeklődés mutatkozott, így várható a nyári időszakban is a kihasználtság növekedése.

Kérem a Tisztelt Képviselő-testületet, hogy a határozat-tervezetet és annak mellékletét képező szabályzatot megtárgyalni és elfogadni szíveskedjen.

Tiszavasvári, 2023. június 26.

**Szőke Zoltán**

**polgármester**

**HATÁROZAT-TERVEZET**

**Tiszavasvári Város Önkormányzata**

**Képviselő-testületének**

**……./2023. (VI.29.) Kt. számú**

**határozata**

**Vágóhíd úti műfüves focipálya használati szabályzatáról**

A Képviselő-testület a Vágóhíd úti műfüves focipálya használati szabályzatáról az alábbi döntést hozza:

1. Jóváhagyja a jelen határozat 1. sz. mellékletét képező Vágóhíd úti műfüves focipálya használati szabályzatát, az abban foglalt tartalommal, és hozzájárul az abban meghatározott díjtétel alkalmazásához.
2. Felkéri a Tiva-Szolg Kft. ügyvezetőjét, hogy hogy a használati szabályzatot az adott sportlétesítményben jól látható helyen függessze ki a látogatók tájékoztatása céljából.
3. Felkéri a polgármestert, hogy jelen döntésről tájékoztassa a Tiva-Szolg Kft. ügyvezetőjét. A 2013. évi V. tv. (Ptk.) 3:109 § (4) bek. alapján az egyszemélyes társaság legfőbb szerv hatáskörébe tartozó kérdésekben az alapító döntése az ügyvezetéssel való közléssel válik hatályossá.

**Határidő:** azonnal **Felelős:** Szőke Zoltán polgármester és

dr. Groncsák Andrea ügyvezető

1. melléklet **„Vágóhíd úti műfüves focipálya használati szabályzatáról”** szóló…./2023.(VI. 29.) Kt. számú határozathoz

**használati szabályzat**

**a Tiszavasvári 6763 és 6663/1 helyrajzi számok alatt kialakított, Vágóhíd utcai műfüves focipálya használatára**

**műfüves (szabadtéri) focipálya**

**használati szabályzata**

**Használati szabályok:**

* A pályát kizárólag előzetes bejelentkezés alapján lehet igénybe venni.
* A pálya kizárólag sport célra használható.
* A pálya csak az arra alkalmas sportcipőben és megfelelő ruházatban, rendeltetésének megfelelően használható.
* Tilos a pályára kerékpárral, motorral és gépjárművel rámenni.
* A pálya területén és a pálya 5 méteres körzetében dohányozni, gyufát és cigarettát eldobni TILOS!
* Tilos a pálya területén enni, rágógumizni és azt eldobni.
* Tilos a pálya területére üveget bevinni.
* Tilos a pálya területére kutyát, vagy más állatot bevinni.
* A pálya területére bemenni kizárólag a kialakított ajtón szabad.
* A pálya és a pálya környékének tisztaságára ügyelni kell, szemetet eldobni tilos.
* A pályát mindenki csak saját felelősségére, a használati és tisztasági szabályok szigorú betartásával használhatja. A rongálás anyagi kártérítést vonhat maga után.
* A focipálya területén őrizetlenül hagyott értékekért, tárgyakért, felszerelésekért a pálya üzemeltetője felelősséget nem vállal.
* A pálya használata közben keletkezett sérülésekért az üzemeltető felelősséget nem vállal.
* A pálya rendeltetésszerű használatát és a tisztasági szabályok betartását, az arra vonatkozó igazolás meglétét az üzemeltető jogosult ellenőrizni.

**Nyitvatartási idő:**

Hétköznapokon:8.00 - 21.00óra között előre egyeztetett időpontban

Hétvégén: 8.00 - 21.00óra között előre egyeztetett időpontban

Ünnepnapokon: 8.00 - 21.00óra között előre egyeztetett időpontban

**Pálya használati díj:** Bruttó 6.000.-Ft/óra

**A pálya foglalása:** A Tiva-Szolg Nonprofit Kft. irodájában személyesen, illetve az alábbi telefonszámon: 06-30-757-2976