**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2023. június 29-én tartandó rendkívüli**

**Képviselő-testületi ülésére**

Az előterjesztés tárgya: **„Külterületi helyi közutak fejlesztése” című VP6-7.2.1.1-21 kódszámú** **pályázat 1. és 2. számú Vállalkozási szerződés módosításának utólagos elfogadása**

Melléklet: 1. és 2. számú Vállalkozási szerződés módosítás

Az előterjesztés előadója: Szőke Zoltán polgármester

Az előterjesztés témafelelőse: Arató Atilla köztisztviselő

Az előterjesztés ügyiratszáma: TPH/646-50/2023

Az előterjesztést véleményező bizottságok a hatáskör megjelölésével:

A rendkívüli testületi ülés anyagát a bizottságok nem tárgyalják.

Az ülésre meghívni javasolt szervek, személyek:

|  |  |  |
| --- | --- | --- |
| **Név** | **Titulus** | **Elérhetőség** |
|  |  |  |

Egyéb megjegyzés:

Tiszavasvári, 2023.06.28.

**Arató Atilla**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 e–mail: tvonkph@tiszavasvari.hu

Témafelelős: Arató Atilla

**ELŐTERJESZTÉS**

**- a Képviselő-testülethez -**

**„Külterületi helyi közutak fejlesztése” című VP6-7.2.1.1-21 kódszámú** **pályázat 1. és 2. számú Vállalkozási szerződés módosításának utólagos elfogadása**

**Tisztelt Képviselő-testület!**

Tiszavasvári Város Önkormányzata Képviselő-testülete 2022. november 30. napján a 308/2022. (XI.30.) Kt. számú határozatában elfogadta a „Külterületi helyi közutak fejlesztése” című VP6-7.2.1.1-21 kódszámú pályázat közbeszerzési eljárásában nyertes MAGYAR-ÚTÉPÍTŐ Kft. ajánlatát és felkérte a polgármestert, hogy kösse meg a vállalkozási szerződést a nyertessel. A szerződés 2022. december 13. napján megkötésre került, ezt követően a munkaterület átadása is megtörtént.

A vállalkozó ajánlatát felülvizsgáltuk, a Vállalkozó által benyújtott árajánlatot a Támogató által megadott referencia árral összeegyeztettük. Az egyeztetés során kiderült, hogy a nyertes ajánlattevőjének költségvetése az egyes tételeknél több esetben meghaladja az ÉNGY referenciaárakat, mely a Támogató Agrárminisztériumnál elszámolhatósági akadályt vet fel. Ennek okán a költségvetés egyes tételei ellenértékének átcsoportosítása vált szükségessé oly módon, hogy az a gazdasági észszerűséggel és a piaci viszonyokkal összhangban legyen, továbbá megfeleljen az Agrárminisztérium ÉNGY referencia árakhoz tartozó kifizetési gyakorlatának is. Ebben az esetben az értékelési szempont szerinti teljes nettó vállalkozási díj nem változott, csak a költségvetés egyes tételei változtak. Ezért 2023. március 29. napján a határozat mellékletét képező 1. számú szerződésmódosítás aláírásra került.

A Vállalkozó 2023. március 28. napján a műszaki ellenőr felé akadályközlést jelentett, mivel a 0935 hrsz.-ú (Haladás utca) feltárása során és mérési vizsgálatok alapján az útalapnak nem volt megfelelő a teherbírása egy adott szakaszon. A Vállalkozó az akadályközléssel egy időben árajánlatot és pótmunka igényt nyújtott be a részünkre. A pótmunka igény összege nettó 19.108.435.- Ft +Áfa. A pótmunka igényt megvizsgáltattuk a terveket elkészítő céggel és a műszaki ellenőrrel is egyaránt. Nyilatkozatukban biztosítottak arról minket, hogy a felmerülő pótmunka igény jogos és szükséges. A pótmunka igényt az Irányító hatóság felé közöltük és változás bejelentést nyújtottunk be a részükre a szükséges dokumentumokkal együtt. Az irányító hatóság hiánypótlás keretében, kérte a pótmunkára szóló szerződésmódosítást, ezért 2023. június 22. napján a 2. számú szerződésmódosítás aláírásra került a határozat mellékletében szereplő tartalommal.

Kérem a Tisztelt Képviselő-testületet, hogy a határozat-tervezetet és annak mellékletét képező 1. és 2. számú Vállalkozási szerződésmódosításokat szíveskedjen elfogadni.

Tiszavasvári, 2023. 06. 28.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETÉNEK**

**...../2023. (VI.29.) Kt. sz.**

**határozata**

**„Külterületi helyi közutak fejlesztése” című VP6-7.2.1.1-21 kódszámú** **pályázat 1. és 2. számú Vállalkozási szerződés módosításának utólagos elfogadása**

**Tiszavasvári Város Önkormányzata Képviselő-testülete**

1. Jóváhagyja a 2022. december 13. napján kelt Vállalkozási szerződés 1. sz. – 2023. március 23-án kelt - szerződésmódosítását a határozat 1. mellékletét képező tartalommal**.**
2. Jóváhagyja a 2022. december 13. napján kelt Vállalkozási szerződés 2. sz. – 2023. június 22-én kelt - szerződésmódosítását a határozat 2. mellékletét képező tartalommal**.**

**Határidő:** azonnal **Felelős:** Szőke Zoltán polgármester