**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2023. június 29-én tartandó rendkívüli ülésére**

Az előterjesztés tárgya: „Tiszavasvári Gyógyfürdő fejlesztése” című ET-2020-02-060 projekt azonosítószámú pályázat marketing és kommunikációs tevékenység tárgyú közbeszerzési eljárásával kapcsolatos közbenső döntés

Melléklet: Bontási jegyzőkönyv, BB jkv

Az előterjesztés előadója: Szőke Zoltán polgármester

Az előterjesztés témafelelőse: Kovács Edina köztisztviselő

Az előterjesztés ügyiratszáma: TPH/155-92/2023

Az előterjesztést véleményező bizottságok a hatáskör megjelölésével:

A rendkívüli ülés anyagát bizottságok nem tárgyalják.

Az ülésre meghívni javasolt szervek, személyek:

|  |  |
| --- | --- |
|  |  |
|  |  |
|  |  |

Egyéb megjegyzés: -

Tiszavasvári, 2023. június 28.

**Kovács Edina**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 E–mail: tvonkph@tiszavasvari.hu

Témafelelős: Kovács Edina

**ELŐTERJESZTÉS**

**- a Képviselő-testülethez –**

**„Tiszavasvári Gyógyfürdő fejlesztése” című ET-2020-02-060 projekt**

**azonosítószámú pályázat marketing és kommunikációs tevékenység** **tárgyú közbeszerzési eljárásával kapcsolatos közbenső döntés**

Tisztelt Képviselő-testület!

A 2022. november 3-én megtartott Testületi-ülésen a 287/2022. (XI.3.) Kt. számú határozatával elfogadta a „Tiszavasvári Gyógyfürdő fejlesztése” című ET-2020-02-060 projekt azonosítószámú pályázat marketing és kommunikációs tevékenység ellátására vonatkozó közbeszerzési eljárás lefolytatásához szükséges dokumentumokat.

Az **ajánlattételi határidőig 6 db ajánlat érkezett be**, melyek áttekintését követően megállapíthatóvá vált, hogy a **PLEXPERT NRG Kft.** (3800 Szikszó, Bethlen Gábor u. 2.) **Ajánlattevő ajánlatában bemutatott szakemberek vonatkozásában hiánypótlás vált szükségessé. A kiírt hiánypótlás keretében nem csatolta a szakemberek igazoló dokumentumait és új szakembereket jelölt meg, akiknek csatolta ugyan az igazoló dokumentumait, viszont ez nem tekinthető megfelelő hiánypótlásnak.**

**Fentiek a közbeszerzésekről szóló 2015. évi CXLIII. törvény (továbbiakban: Kbt.) 71. § (9) bekezdés a) pontjára való tekintettel és a Kbt. 73. § (1) bekezdés e) pontja alapján érvénytelenségi ok áll fenn.**

*„71. § (9) A 76. § (3) bekezdés b) pontja szerinti értékeléshez az ajánlatkérő által bemutatni kért szakemberek személye hiánypótlás keretében csak a (4) bekezdésben foglalt, vagy az alkalmassági követelménynek való megfelelőség miatt szükséges esetben és csak úgy változhat, hogy a hiánypótlásban az értékeléskor figyelembe veendő minden releváns körülmény tekintetében a korábbival legalább egyenértékű szakember kerül bemutatásra. Ha a hiánypótlás során a korábbinál nagyobb tapasztalattal, magasabb képzettséggel rendelkező személy kerül bemutatásra, az ajánlatkérő az értékeléshez akkor is csak az ajánlattevő által pótolt szakember adatait veheti figyelembe, a hiánypótlás ilyenkor is csak az érvényessé tételt szolgálja, és nem eredményezi az értékeléskor figyelembe veendő tényezők változását. Ha*

*a) a 76. § (3) bekezdés b) pontja szerinti értékeléshez bemutatott szakemberekre vonatkozó, a felolvasólapon feltüntetett adat és az ajánlatban a szakemberre vonatkozóan csatolt dokumentum tartalma között – a b) pontban foglaltaktól eltérő – ellentmondás van, és nem sikerül felvilágosítás vagy a már bemutatott szakemberre vonatkozó dokumentum hiánypótlása keretében a felolvasólapon feltüntetett adatot alátámasztani, az ajánlatkérő az ajánlatot érvénytelenné nyilvánítja;”*

*„73. § (1) Az ajánlat vagy a részvételi jelentkezés érvénytelen, ha*

*e) egyéb módon nem felel meg az ajánlati, ajánlattételi vagy részvételi felhívásban és a közbeszerzési dokumentumokban, valamint a jogszabályokban meghatározott feltételeknek, ide nem értve a részvételi jelentkezés és az ajánlat ajánlatkérő által előírt formai követelményeit”*

A FREDERIK TECHNOLOGIES Kft. Ajánlattevő részére pedig hiánypótlás került kiküldésre, melynek beérkezése után lesz lehetősége a Testületnek lezárni a közbeszerzési eljárást.

Megkérem a Tisztelt Képviselő-testületet, hogy a - határozat-tervezetben foglaltaknak megfelelően - szíveskedjen döntést hozni.

Tiszavasvári, 2023. június 28.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETÉNEK**

**……/2023. (VI.29.) Kt. számú**

**határozata**

**„Tiszavasvári Gyógyfürdő fejlesztése” című ET-2020-02-060 projekt**

**azonosítószámú pályázat marketing és kommunikációs tevékenység** **tárgyú közbeszerzési eljárásával kapcsolatos közbenső döntés**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 13. § (1) bekezdés 1. pontjában foglalt feladatkörében eljárva az előterjesztést megtárgyalta, és az alábbi határozatot hozza:

**1.** **A „Marketing és kommunikációs tevékenység** **- szálloda” tárgyú közbeszerzési eljárásban** - Bíráló Bizottság javaslatát elfogadva – a Kbt. 73. § (1) bekezdés e) pontja alapján **érvénytelennek nyilvánítja a PLEXPERT NRG Kft.** (3800 Szikszó, Bethlen Gábor u. 2.) **ajánlattevő ajánlatát.**

**2. Felkéri a polgármestert, hogy a döntésről értesítse a PLEXPERT NRG Kft.-t** (3800 Szikszó, Bethlen Gábor u. 2.).

**Határidő**: Azonnal **Felelős:** Szőke Zoltán polgármester