**ELŐTERJESZTÉS**

**Tiszavasvári Város Önkormányzata**

**Képviselő-testülete**

**2023. június 29-én**

**tartandó rendkívüli ülésére**

Az előterjesztés tárgya:

**A tiszavasvári 637 helyrajzi számú önkormányzati ingatlanrész távközlési bázisállomás céljára történő bérbeadásáról**

A napirend előterjesztője (előadó): Szőke Zoltán polgármester

Az előterjesztést készítette (témafelelős): Gulyásné Gáll Anita

Az előterjesztés iktatószáma: TPH/4170-2/2023.

Az ülésre meghívni javasolt szervek, személyek: -

Az előterjesztést véleményező bizottságok a hatáskör megjelölésével:

|  |  |
| --- | --- |
| - | - |

Melléklet: -

Tiszavasvári, 2023. június 23.

Gulyásné Gáll Anita

témafelelős

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 e–mail: tvonkph@tiszavasvari.hu

Témafelelős: Gulyásné Gáll Anita

### ELŐTERJESZTÉS

**- a Képviselő-testülethez -**

**A tiszavasvári 637 helyrajzi számú önkormányzati ingatlanrész távközlési bázisállomás céljára történő bérbeadásáról**

**Tisztelt Képviselő-testület!**

Az Önkormányzat és a V.R.A.M Távközlési Rt. között 2001. június 27-én bérleti szerződés jött létre a **tiszavasvári 637 helyrajzi számú** Vásártér utcában található **„**anyagbánya” megnevezésű, 3,5 ha nagyságú önkormányzati füves ingatlan **810 m2 nagyságú területére**, melyen a bérlő, Vodafone 5240-0-A-2 számú **távközlési bázisállomást** (50 m antennatartó tornyot és híradástechnikai konténert) **létesített**.

A bérleti jogviszony alatt a Bérlő elnevezése többször változott, 2020. november 01-től társasági jogi átalakulás miatt Vantage Towers Zrt-re (Vodafone Magyarország Toronyvállalat Zrt.) módosult. A Vantage Towers Zrt., mint jogutód viszi tovább a jogelőd vállalat egyes tevékenységi köreit, így különösen a mobilhálózatban lévő bázisállomások passzív eszközei tulajdonjogát, azok birtoklását és üzemeltetését.

Tájékoztatom a Képviselő-testületet arról, hogy a tárgyban szereplő ingatlan bérleti szerződése 2023. július 01-vel megszűnik.

A bérlő 2023. februárban megküldött levelében jelezte azon szándékát, hogy a Zrt. a bérleti jogviszony megszűnését követően az ingatlanrészt továbbra is bérelni kívánja a távközlési bázisállomás üzemeltetése céljából.

Az általuk megküldött szerződés tervezettel kapcsolatban még folynak az egyeztetések, emiatt azt jóváhagyás céljából még nem tudom a Képviselő-testület elé beterjeszteni.

Javaslom, hogy a Képviselő-testület az ingatlanrész bérbeadásáról hozzon döntést azzal, hogy a bérleti szerződés tervezet egy későbbi időpontban kerül megtárgyalásra, illetve elfogadásra.

Tiszavasvári, 2023. június 23.

##### 

##### Szőke Zoltán

**polgármester**

**HATÁROZAT-TERVEZET**

**Tiszavasvári Város Önkormányzata**

**Képviselő-testületÉNEK**

**..../2023. (….) Kt. számú**

**határozata**

**A tiszavasvári 637 helyrajzi számú önkormányzati ingatlanrész távközlési bázisállomás céljára történő bérbeadásáról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban foglalt hatáskörében eljárva az alábbi határozatot hozza:

1. A Képviselő-testületnek **szándékában áll** távközlési bázisállomás üzemeltetéséhez **bérbe adni** a tiszavasvári **637 helyrajzi számú**, Vásártér utcában található „anyagbánya” megnevezésű, 3,5 ha nagyságú önkormányzati ingatlan **810 m2** nagyságú területét a **Vantage Towers Zrt.** (székhelye: 1112 Budapest, Boldizsár u. 2.) (továbbiakban: Bérlő) részére.

2. A bérleti jogviszony kezdete: **2023. július 02.**

A bérleti jogviszony **határozott időtartamra, 2032. december 31. napjáig** jön létre.

3. A Képviselő-testület elfogadja a Bérlő által ajánlott éves bérleti díjat, azaz 1.314.735 Ft + ÁFA, melyet a bérlő évente köteles megfizetni. Az Önkormányzat a bérleti díjat évente jogosult megemelni a KSH által hivatalosan közzétett infláció mértékével, melyet tárgyév január 01-től érvényesíthet, első alkalommal 2024. január 01-i hatállyal.

4. Felhatalmazza a Polgármestert, hogy a bérleti szerződésre vonatkozóan a szükséges egyeztetést a Vantage Towers Zrt-vel folytassa le.

5. Felkéri a Polgármestert, hogy a bérleti szerződés tervezetet utólagosan terjessze be a Képviselő-testület ülésére.

Határidő: azonnal, esedékességkor Felelős Szőke Zoltán polgármester



